**Ulf Isac Lundeström** (s. 6. marraskuuta 1999 Jällivaara, Ruotsi) on ruotsalainen jääkiekkoilija, joka pelaa NHL-joukkue Anaheim Ducksin organisaatiossa. Anaheim varasi hänet ensimmäisellä kierroksella 23. pelaajana NHL:n varaustilaisuudessa 2018. Lundeström on pelipaikaltaan keskushyökkääjä, mutta hän osaa pelata myös laidassa.

Pelityyli
---------

*The Sports Forecaster* -sivuston mukaan Lundeström on lahjakas ja monipuolinen pelintekijä, joka pelaa hyvin joka puolella kaukaloa ja on käyttökelpoinen missä tahansa pelitilanteessa. Hänellä on myös hyvät syöttötaidot ja Lundeström on kärsivällinen kiekon kanssa. Hän ei ole kuitenkaan optimaalisen kokoinen pelaaja NHL-tasolle, joten Lundeströmin tulisi lisätä massaa. Hänen tulisi myös laukoa useammin.

Luleå HF:n SHL-joukkueen toimitusjohtaja ja entinen päävalmentaja Stefan Nilsson on verrannut Lundeströmiä pelityyliltään Peter Forsbergiin.

Ura
---

### Seuraura

Lundeström on Malmbergets AIF:n kasvatti. Hän siirtyi juniorina sittemmin Luleå HF:ään. Lundeström oli kaudella 2014–2015 J18 Allsvenskanissa joukkueensa paras pistemies ja syöttäjä tehoilla 5+9=14. Kaudella 2015–2016 hän debytoi seuran SHL-joukkueessa, jossa Lundeström pelasi neljä runkosarjaottelua ilman tehopisteitä. Hän teki SHL-debyyttinsä 11. joulukuuta 2015 vieraissa Frölunda HC:tä vastaan. Lundeströmistä tuli vain 16 vuoden, yhden kuukauden ja kuuden päivän ikäisenä kaikkien aikojen toiseksi nuorin Elitserienissä/SHL:ssä debytoinut pelaaja Fredrik Möllerin (16 vuotta ja 29 päivää vuonna 1993) jälkeen.

Huhtikuussa 2016 Lundeström teki Luulajan kanssa kaksivuotisen SHL-sopimuksen. Kausi 2016–2017 oli hänelle liigassa varsinainen tulokaskausi ja se toi 45 runkosarja- ja yhdessä playoff-ottelussa tehot 3+3=6. Lundeström pelasi myös neljä Mestarien liigan ottelua ilman tehopisteitä. Hän teki ensimmäisen SHL-maalinsa 23. lokakuuta 2016 HV71:tä vastaan. Lundeströmistä tuli 16 vuoden ja 351 päivän ikäisenä Luulajan seurahistorian nuorin maalintekijä. Kaudella 2017–2018 hän teki SHL:n runkosarjassa tehot 6+9=15. Huhtikuussa 2018 Lundeström teki Luulajan kanssa vuoden mittaisen jatkosopimuksen.

Anaheim Ducks varasi Lundeströmin ensimmäisellä kierroksella 23. pelaajana NHL:n varaustilaisuudessa 2018. Jo saman vuoden elokuussa hän teki seuran kanssa kolmivuotisen tulokassopimuksen. Lundeströmin kausipalkka NHL:n puolella on 925 000 dollaria. Hän otti syksyn harjoitusleirin päätteeksi paikan Ducksin NHL-vahvuudesta. Lundeström teki NHL-debyyttinsä kauden 2018–2019 kolmannella kierroksella, joukkueen kotiavauksessa 8. lokakuuta 2018 Detroit Red Wingsia vastaan. Hänelle avautui paikka Ducksin pelaavaan kokoonpanoon, kun Ryan Getzlaf loukkaantui. Lundeström merkittiin joukkueen kolmossentteriksi. Hän sai ottelussa jääaikaa 14.23 minuuttia ja Lundeström keräsi teholukeman +1. Lundeström pelasi Ducksissa 15 ottelua tehden kaksi syöttöpistettä, kunnes marraskuussa seura lähetti hänet AHL-joukkue San Diego Gullsin vahvuuteen. Lundeström pelasi siellä 12 ottelua tehden kuusi syöttöpistettä. Alle 20-vuotiaiden MM-kilpailujen jälkeen, tammikuussa 2019 Ducks lainasi hänet loppukaudeksi takaisin Luulajan SHL-joukkueeseen.

Elokuussa 2021 Lundeströn teki Ducksin kanssa yksivuotisen jatkosopimuksen.

Heinäkuussa 2022 Lundeström teki Ducksin kanssa kaksivuotisen ja yhteensä 3,6 miljoonan dollarin arvoisen jatkosopimuksen.

### Maajoukkueura

Lundeström pelasi alle 20-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan. Vuoden 2018 turnauksessa hänet valittiin Slovakiaa vastaan pelatun puolivälieräottelun päätteeksi Ruotsin ottelun parhaaksi pelaajaksi. Lundeström pelasi myös alle 18-vuotiaiden MM-kilpailuissa vuosina 2016 ja 2017, joista ensimmäinen turnaus päättyi hopeaan.

Lundeström pelasi myös Ivan Hlinkan muistoturnauksessa vuonna 2016 sekä World U-17 Hockey Challengessa vuonna 2015, jolloin hän voitti pronssia. Yhteensä Lundeström on pelannut 23 nuorten ja 50 poikien maaottelua.

Ruotsin A-maajoukkueessa Lundeström on pelannut neljä ottelua ilman tehopisteitä. Hän teki A-maajoukkuedebyyttinsä vain 18-vuotiaana Euro Hockey Challengessa 12. huhtikuuta 2018 Rungstedissa Tanskaa vastaan.

Muuta
-----

Lundeströmin isoveli Eric on pelannut jääkiekkoa Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Luleå HF | SHL | 4 | 0 | 0 | 0 | 0 | – | – | – | – | – | U18 | 7 | 0 | 0 | 0 | 0 |
| 2016–2017 | Luleå HF | SHL | 45 | 3 | 3 | 6 | 0 | 1 | 0 | 0 | 0 | 0 | U18 | 7 | 1 | 4 | 5 | 2 |
| 2017–2018 | Luleå HF | SHL | 42 | 6 | 9 | 15 | 14 | 3 | 0 | 0 | 0 | 0 | JMM | 7 | 2 | 0 | 2 | 4 |
| 2018–2019 | Anaheim Ducks | NHL | 15 | 0 | 2 | 2 | 2 | – | – | – | – | – | JMM | 5 | 1 | 3 | 4 | 4 |
|  | San Diego Gulls | AHL | 12 | 0 | 6 | 6 | 2 | – | – | – | – | – |
|  | Luleå HF | SHL | 17 | 2 | 7 | 9 | 2 | 10 | 2 | 6 | 8 | 0 |
| 2019–2020 | San Diego Gulls | AHL | 43 | 6 | 15 | 21 | 4 | – | – | – | – | – |
|  | Anaheim Ducks | NHL | 15 | 0 | 4 | 4 | 0 | – | – | – | – | – |
| 2020–2021 | Timrå IK | Allsv. | 12 | 5 | 6 | 11 | 6 | – | – | – | – | – | MM | 7 | 1 | 1 | 2 | 0 |
|  | Anaheim Ducks | NHL | 41 | 6 | 3 | 9 | 14 | – | – | – | – | – |
| 2021–2022 | Anaheim Ducks | NHL | 80 | 16 | 13 | 29 | 8 | – | – | – | – | – |
| 2022–2023 | Anaheim Ducks | NHL | 61 | 4 | 10 | 14 | 2 | – | – | – | – | – |
| 5 kautta | yhteensä | NHL | 212 | 26 | 32 | 58 | 26 | – | – | – | – | – |
| 4 kautta | yhteensä | SHL | 108 | 11 | 19 | 30 | 16 | 14 | 2 | 6 | 8 | 0 |
| 2 kautta | yhteensä | AHL | 55 | 6 | 21 | 27 | 6 | 7 | 1 | 2 | 3 | 0 |

Lähteet
-------

* Isac Lundeström The Internet Hockey Databasessa (englanniksi)
* Isac Lundeström Eurohockey-sivustolla (englanniksi)
* Isac Lundeström *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Isac Lundeström *Elite Prospects*. Everysport Media Group AB.  (englanniksi) Viitattu 12.1.2016.
2. ↑  Isac Lundeström The Internet Hockey Databasessa (englanniksi)
3. ↑  Isac Lundestrom Stats, Profile, Bio, Analysis and More *sportsforecaster.com*. XML Team Solutions, LLC. Viitattu 29.10.2018. (englanniksi)
4. ↑  Pettersson, Robert: Ytterligare en yngling till SHL-debut: Blir näst yngsta debutanten genom tiderna *Hockeysverige.se*.  11.12.2015. NewsMe. Viitattu 20.6.2018. (ruotsiksi)
5. ↑  Rönnkvist, Ronnie: Jättetalangen hyllas av tränaren – jämförs med 'Foppa': "Han har alla verktyg" *Hockeysverige.se*.  28.12.2016. NewsMe. Viitattu 20.6.2018. (ruotsiksi)
6. ↑  Hedlund, Robert: Handfull talanger kontrakterade *luleahockey.se*.  18.4.2016. Luleå Hockey Draft AB. Viitattu 20.6.2018. (ruotsiksi)
7. ↑  Larsson, Emil: Junioren historisk när Luleå slog HV71 *aftonbladet.se*.  23.10.2016. LULEÅ:  Aftonbladet Hierta AB. Viitattu 20.6.2018. (ruotsiksi)
8. ↑  Hedlund, Robert: Dubbla centrar presenterade i #lhflive *luleahockey.se*.  27.4.2018. Luleå Hockey Draft AB. Viitattu 20.6.2018. (ruotsiksi)
9. ↑  Lundestrom signs entry-level contract with Ducks *NHL.com*.  8.8.2018. National Hockey League. Viitattu 11.1.2019. (englanniksi)
10. ↑  Lähde: 18-vuotiaalle ruotsalaiselle huippulupaukselle NHL-tulokassopimus – pelannut jo lähes 100 ottelua maansa pääsarjassa! *suomikiekko.com*.  5.8.2018. Nordic Sport Media. Viitattu 5.8.2018.
11. ↑  Leinonen, Niko: Hirvittävä loukkaantumissuma: Anaheim Ducks lensi voittoon siipirikosta huolimatta – pelasi legendaarisella retropaidalla *nhlsuomi.com*.  9.10.2018. Nordic Sport Media. Viitattu 29.10.2018.
12. ↑  Detroit Red Wings - Anaheim Ducks - October 8th, 2018 *NHL.com*.  8.10.2018. National Hockey League. Viitattu 29.10.2018. (englanniksi)
13. ↑  Ducks Recall Kossila from AHL San Diego  13.11.2018. Anaheim Ducks. Viitattu 11.1.2019. (englanniksi)
14. ↑  Tervamäki, Markus: "Ta ansvar i anfall och försvar" *luleahockey.se*.  11.1.2019. Luleå Hockey Draft AB. Viitattu 11.1.2019. (ruotsiksi)
15. ↑
16. ↑
17. ↑  BEST PLAYER OF THE GAME SELECTED BY THE TEAM (pdf)  5.1.2018. IIHF.  Arkistoitu 6.1.2018. Viitattu 20.6.2018. (englanniksi)
18. ↑  Denmark vs Sweden - EHC - Euro Hockey Challenge - boxscore *pointstreak.com*.  12.4.2018. Pointstreak Sports Technologies Inc. Viitattu 20.6.2018.